«Svanviken Arbeiderkoloni» på Nordmøre tilbød bo - og arbeidstrening for voksne «omstreifere» og skole for barna. Bildet viser «Småhjemmene 1910-1930» ; de ti familieboligene var på 30 kvadratmeter med ett mål jord til.  Foto: Ukjent/Riksarkivet 
**Svanviken arbeidskoloni**, også kalt **Svanviken Arbeiderkoloni**, var en arbeids- og boinstitusjon i Eide i Hustadvika kommune på Nordmøre der «omstreiferfamilier» i Norge skulle vennes til å bli fastboende. Stedet var i drift fra 1908 til 1989 under styring av Norsk misjon blant hjemløse. Oppholdet var preget av kontroll og umyndiggjøring.

Historie
--------

I 1907 ble Foreningen til Modarbeidelse af Omstreifervæsenet, en organisasjon som fra 1935 ble kalt Norsk misjon blant hjemløse, tildelt ansvaret av regjeringen å bosette «omstreiferne». Året etter, i 1908, kom de første familiene til misjonens arbeidskoloni på Svanviken.

Arbeidskolonien ble brukt med det formål å assimilere mindre stedsbundne folkegrupper som tatere inn i en akseptabel livsstil etter misjonens målestokk. Dette ble oftest gjort under tvang, med trussel om å miste barn eller annen straff som eneste andre utvei. Da mange ble sendt til arbeidskolonien etter å ha blitt fanget opp av sosiale tjenester eller politi, var det for mange tilsynelatende en bedre løsning å dra dit og forsøke å tilpasse seg en mer akseptert livsstil, enn å risikere verre straff. Støtte til å skaffe seg fast bosted etter oppholdet var brukt for å lokke beboerne over til en mer akseptert livsførsel, men med en overhengende trussel om annen straff er graden av valgfrihet diskutabel. Sterilisering av beboerne på Svanviken ble også gjort i utstrakt grad, ofte under trussel om andre konsekvenser, som frafall av bostøtten etter oppholdet eller å bli fratatt sine barn. Grunnen til steriliseringen var at man mente omstreifernes livsstil var arvelig, og at de ikke egnet seg til å oppdra barn.

Vibeke Løkkebergs dokumentar om leiren som en del av NRK-serien *Vindu mot vår tid* i 1973 skapte i sin tid nok oppstuss og påfølgende diskusjon til at den til sist ble avviklet.

Noen av lokalene på Svanviken har etter den tid blitt brukt til andre formål, som blant annet rusavvenning. Barnehagedriften ble overtatt av kommunen i 1989 og betjener i dag lokalbefolkningen.

* «Svanviken arbeidskoloni». Teksten på plakaten er: «SVANVIKEN ARBEIDSKOLONI. Besøk henvendelse til styreren.» Foto: Ukjent/Riksarkivet«Svanviken arbeidskoloni». Teksten på plakaten er: «SVANVIKEN ARBEIDSKOLONI. Besøk henvendelse til styreren.» Foto: Ukjent/Riksarkivet
* «Svanviken Arbeiderkoloni pr. Kr.sund N. Fjøs og Laavebygning» omkring 1915  Postkort: Nasjonalbiblioteket«Svanviken Arbeiderkoloni pr. Kr.sund N. Fjøs og Laavebygning» omkring 1915  Postkort: Nasjonalbiblioteket
* «Svanviken Arbeiderkoloni pr. Kr. sund N. Sommerfjøset» omkring 1915  Postkort: Nasjonalbiblioteket«Svanviken Arbeiderkoloni pr. Kr. sund N. Sommerfjøset» omkring 1915  Postkort: Nasjonalbiblioteket
* «Potetopptaking 1915, Svanviken arbeidskoloni» Foto: Ukjent/Riksarkivet«Potetopptaking 1915, Svanviken arbeidskoloni» Foto: Ukjent/Riksarkivet
* «Barnehaven, Svanviken arbeidskoloni» 1923  Foto: Ukjent/Riksarkivet«Barnehaven, Svanviken arbeidskoloni» 1923  Foto: Ukjent/Riksarkivet
* «Familie ved avreise, Svanviken arbeidskoloni»  Foto: Ukjent/Riksarkivet«Familie ved avreise, Svanviken arbeidskoloni»  Foto: Ukjent/Riksarkivet

Referanser
----------

1. 1 2 3 4  Universitetet i Oslos Norgeshistorie.no om Svanviken arbeidskoloni
2. 1 2  «Arkivert kopi». Arkivert fra originalen 18. oktober 2016. Besøkt 17. oktober 2016.
3. 1 2
4. ↑  Norgeshistorie.no, Per Haave, «Sterilisering av kvinner i Svanviken arbeidskoloni». Hentet 15. okt. 2020.
5. ↑  «Arkivert kopi». Arkivert fra originalen 19. oktober 2016. Besøkt 17. oktober 2016.
6. ↑  «Kirkens sosialtjeneste: *Rustiltak på Svanviken i Eide*». Arkivert fra originalen 18. oktober 2016. Besøkt 17. oktober 2016.
7. ↑  «Svanviken Barnehage». Arkivert fra originalen 18. oktober 2016. Besøkt 17. oktober 2016.

Eksterne lenker
---------------

* (en) Svanviken arbeidskoloni – kategori av bilder, video eller lyd på Commons
* Kildenett.no om Svanviken arbeidskoloni Arkivert 18. oktober 2016 hos Wayback Machine.
* Søkbar digitalkopi av Agnar Austviks *Svanviken gjennom 70 år : 1908-1978 : festskrift ved jubileet 1978*
* Søkbar digitalkopi av Leif Bodin Larsens *Tatere før og nå : oppreisning for et folk* (1997)
* Svanviken arbeidskoloni, artikkel hos Norgeshistorie.no